CELEX: 52014PC0182
Language: lv
Date: 2014-03-19
Title: Priekšlikums PADOMES LĒMUMS, ar kuru paredz makrofinansiālo palīdzību Ukrainai

|
			
		
		
		52014PC0182
		
			Priekšlikums PADOMES LĒMUMS, ar kuru paredz makrofinansiālo palīdzību Ukrainai /* COM/2014/0182 final - 2014/0104 (NLE) */
			
				
		
		
			
			   	PASKAIDROJUMA RAKSTS
1.           PRIEKŠLIKUMA KONTEKSTS
·      Priekšlikuma pamatojums un mērķi 
Ukrainas ekonomikā kopš 2012. gada
otrā pusgada iestājusies recesija. Tikai vienu ceturksni
2013. gadā bijusi pozitīva izaugsme, ko 2014. gada pirmajos
divos mēnešos ātri vien nomainīja pretēja tendence pēc
tam, kad pasliktinājās politiskā un drošības
situācija. 
Ukrainas valdība 2013. gadā
zaudēja pieeju starptautiskajiem finanšu tirgiem, jo samazinājās
uzticēšanās, ņemot vērā aizvien pieaugošo
fiskālā un tekošā konta deficītu un tik ļoti
nepieciešamo reformu trūkumu. Iestāžu nevēlēšanās
īstenot reformas arī neļāva noslēgt finansēšanas līgumu
ar SVF. 
Pēc parāda atmaksāšanas
lielā apmērā 2013. gada ceturtajā ceturksnī un
2014. gada sākumā un centrālās bankas intervences ar mērķi
aizsargāt fiksēto valūtas kursu pret dolāru, rezerves
ievērojami samazinājās līdz USD 15,5 miljardiem
februāra beigās, ļoti novājinot un strauji pasliktinot
Ukrainas maksājumu bilances stāvokli. Pašreizējā
politiskā krīze ļoti postoši ietekmē Ukrainas jau tā
nestabilo ekonomisko un finansiālo situāciju. Situāciju vēl
vairāk pasliktinās tas, ka Krievija de facto pārtrauc
palīdzību saskaņā ar USD 15 miljardu paketi, par
kuru tika panākta vienošanās pagājušā gada decembrī,
un paziņojums, ka tiks pārtraukta gāzes piegāde par
samazinātu cenu, ko, sākot ar 2014. gada aprīli,
nodrošināja Gazprom. Šādos apstākļos Ukraina
saskaras ar nopietnu risku, ka tuvākajā nākotnē nespēs
pildīt saistības.
Vienlaikus februārī pēc
masveida protestiem, kuri turpinās kopš novembra beigām,
atkāpās valdība. Ukrainas parlaments 27. februārī
apstiprināja jaunu valdību, un valsts atgriezās pie
2004. gada konstitūcijas. Neskatoties uz šīm izmaiņām,
Ukraina nav spējusi atjaunot politisko stabilitāti, jo Krievijas
Federācija nesen ir pārkāpusi Ukrainas suverenitāti un
teritoriālo integritāti. 
Jaunā valdība ir publiski
apņēmusies līdz 25. maija prezidenta
vēlēšanām sākt īstenot būtiskas un visaptverošas
reformas. Lai gan politiskais process pašlaik ir nestabils, tomēr pagaidām
ir vērojamas skaidras pazīmes, kas liecina par apņemšanos
īstenot ekonomikas reformas.  
Ņemot vērā iepriekš
minēto, Ukrainas iestādes vēlas saņemt daudzpusēju un
divpusēju kreditoru un līdzekļu devēju finansiālo
palīdzību, lai atbalstītu reformu programmu, ko pašlaik gatavo
ar mērķi samazināt ekonomisko nestabilitāti,
palielināt starptautiskās rezerves un sekmēt ekonomikas
izaugsmi. SVF marta sākumā nosūtīja savus darbiniekus
komandējumā uz Ukrainu, un tiek sagaidīts, ka SVF uzņemsies
svarīgu lomu saistībā ar šīs programmas sagatavošanu un
starptautiskās finanšu palīdzības mobilizēšanu Ukrainai.
Paredzams, ka turpmākajās nedēļās SVF un Ukrainas
iestādes vienosies par ekonomikas programmu, kas tiks atbalstīta ar
SVF kredītlīniju. 
Paredzams, ka Ukrainai vajadzīgais
ārējais finansējums būs lielāks nekā
finansējumus, ko varētu nodrošināt SVF. Šajā sakarā
Eiropas Komisija 2014. gada 5. martā paziņoja par
finansiālā atbalsta kopumu Ukrainai, ko nākamajā dienā
atbalstīja ES valstu vai valdību vadītāji. Viens no
minētā kopuma elementiem ir jauna makrofinansiālās
palīdzības (MFP) programma līdz 1 miljardam euro. 
Eiropas Komisija iesniedz Padomei
priekšlikumu, ar ko Ukrainai piešķir makrofinansiālo
palīdzību maksimāli 1 miljona euro apmērā.
Palīdzība tiktu piešķirta vidēja termiņa aizdevumu
veidā, neparedzot dotācijas komponentu, jo Ukraina neizpilda
atbilstības kritērijus par dotāciju izmantošanu MFP
darbībās. 
Ierosinātā ES MFP ir paredzēta,
lai palīdzētu Ukrainai segt daļu no tai vajadzīgā
ārējā finansējuma saistībā ar stabilizācijas
un reformu programmu, ko pašlaik sagatavo, tādējādi samazinot
maksājumu bilances un fiskālo īstermiņa
nelīdzsvarotību ekonomikā. Ar ierosināto
palīdzību tiktu atbalstīta steidzamā fiskālā
konsolidācija un ārējā stabilizācija un veicināti
Ukrainas iestāžu veiktie strukturālo reformu īstenošanas
pasākumi, kuru mērķis ir uzlabot vispārējo
makroekonomisko vadību, stiprināt ekonomikas pārvaldību un
pārredzamību un uzlabot ilgtspējīgas izaugsmes apstākļus.

Ierosinātā makrofinansiālā
palīdzība atbilst Austrumu partnerības mērķiem un
jaunās Eiropas kaimiņattiecību politikas (EKP) ievirzēm.
Tā būtu signāls citām reģiona valstīm, ka ES ir
gatava ekonomisko grūtību brīžos atbalstīt valstis, kas
uzsāk politiskas reformas. Šajā kontekstā Komisija uzskata, ka ir
ievēroti politiskie un ekonomiskie priekšnosacījumi MFP darbībai
atbilstoši ierosinātajai summai un veidam.
·      Vispārīgais konteksts
Pēc 5 ceturkšņus ilgušās
lejupslīdes 2013. gada 4. ceturksnī reālais IKP
pieauga par 3,3 %, tādējādi nodrošinot nelielu pieaugumu
2013. gadā. Vājo ekonomikas rādītāju iemesls bija
vairāku faktoru apvienojums: slikta raža, tērauda eksporta apjoma
sarukums un kavēšanās veikt iekšējās reformas. SVF dati
liecina, ka janvārī un februārī izaugsme bijusi
negatīva. Ņemot vērā nestabilo situāciju, prognozes
2014. gadam svārstās no -5 % līdz + 3 %
atkarībā no pieņēmumiem. Makroekonomikas korekcijai,
ieskaitot fiskālo konsolidāciju un valūtas kursa elastību, būs
samazinoša ietekme, taču, no otras puses, plānotā SVF atbalsta
vienošanās palielinātu uzticēšanos, kas varētu
veicināt drīzu ārvalstu tiešo ieguldījumu (ĀTI)
pieplūdumu. Tomēr Krievijas politika attiecībā uz Ukrainu
nozīmē būtisku lejupvērstu risku, kas apdraud izaugsmi.   
Inflācija pēdējos gados ir
bijusi ļoti neliela, 2013. gada beigās sasniedzot 0,3 %.
Tomēr 2014. gadā inflācijas spiediens ir pieaudzis. PCI
janvārī bija 0,5 % un februārī — 1,2 %, un
Ukrainas Valsts banka (UVB) prognozē, ka saistībā ar grivnas
(UAH) vērtības kritumu un gaidāmo enerģijas tarifu
pieaugumu mājsaimniecībām līdz 2014. gada beigām
tas var sasniegt 10 % vai vairāk.
Fiskālais deficīts, ieskaitot
Ukrainas enerģētikas nozares lielākā operatora Naftogaz
operatīvo deficītu, 2013. gadā tika
aprēķināts 6,5-7,5 % apmērā no IKP joprojām
spēkā esošo enerģijas subsīdiju dēļ (7 %
apmērā no IKP), kā arī ekonomikas lejupslīdes
dēļ. Kapitāla izdevumi 2013. gadā tika samazināti
par 40 %, bet PVN ieņēmumi samazinājās par 7 %.
Ukrainas parlaments janvāra sākumā pieņēma
2014. gada budžetu, taču tas balstījās uz realitātei
neatbilstošiem pieņēmumiem par izaugsmi un inflāciju, un pašlaik
to pārskata Finanšu ministrija, cieši sadarbojoties ar SVF.
Ieņēmumu apjoms 2014. gada janvārī-februārī
bija 82 % no budžetā plānotajiem ieņēmumiem, kas
liecina, ka 2014. gadā izdevumi jāsamazina par aptuveni 80 miljardiem UAH
jeb 15-17 %. Turklāt Krievijas gāzes importa cenas
1. aprīlī palielināsies vismaz par USD 400 par
1000 kubikmetriem, radot būtisku spiedienu uz budžetu. Tomēr
finanšu ministrs ir paudis pārliecību, ka gāzes tarifi
mājsaimniecībām un centralizētās apkures
uzņēmumiem tiks palielināti pirms 25. maija
vēlēšanām, tādējādi mazinot šo spiedienu.
Vēl viens jautājums ir kavētie maksājumi — gan
saistībā ar PVN atmaksu uzņēmumiem, gan kavētie
subsīdiju maksājumi komunālo pakalpojumu uzņēmumiem
attiecīgi 12 miljardu un 8 miljardu UAH apmērā.
Kopš krīzes sākuma ir bijis liels
spiediens uz vietējo valūtu. UVB februārī ir
ļāvusi grivnas vērtībai ievērojami samazināties
(aptuveni par 25 %). Daļēji tā bija apzināta
devalvācija ar oficiālo maiņas kursu 7. februārī
no 7,99 UAH /USD, kurš kopš 2012. gada jūlija visu laiku
bijis 8,708 UAH /USD. Vēlāk valūtas devalvācija
kļuva arvien straujāka, jo UVB nespēja iejaukties ļoti zemo
ārvalstu valūtas rezervju dēļ. Saskaņā ar UVB un
SVF vienošanos UVB turpina ievērot neiejaukšanās politiku,
izņemot būtisku valūtas kursa svārstību
gadījumus. UVB saglabā arī vairākus kapitāla kontroles
pasākumus, taču apgalvo, ka jaunas neieviesīs. Neskatoties uz
šiem pasākumiem, grivna joprojām ir nestabila. Vēl lielāka valūtas
devalvācija būtu saistīta ar kredītportfeļu un banku
kapitāla pasliktināšanās risku, un nav teikts, ka tā
palīdzētu atjaunot tekošā konta bilanci, jo liela daļa
eksporta ir atkarīga no importētām izejvielām. Turklāt
Ukrainas ekonomika ir vērsta uz patēriņu (75 % no IKP), un
devalvācija un to pavadošā inflācija visticamāk
izraisītu IKP sarukumu. 
Tekošā konta stāvoklis
2013. gadā ievērojami pasliktinājās līdz
aprēķinātajam deficītam 10 % apmērā no IKP,
kas galvenokārt atspoguļo eksporta samazināšanos. UVB paredz, ka
pēc korekcijām saistībā ar plānoto SVF
kredītlīniju, ieskaitot fiskālo konsolidāciju, tekošā
konta deficīts 2014. gadā ievērojami samazināsies.
Tomēr īstermiņā tekošā konta deficīta
koriģēšanai būs vajadzīgs ievērojams finansējums
– vismaz 4 miljardi USD līdz 2014. gada otrā
ceturkšņa beigām. Saskaņā ar aprēķinu neto
ĀTI ir vēl vairāk samazinājušies no 5,0 % no IKP
2012. gadā līdz 2,6 % no IKP 2013. gadā un
2014. gada janvārī bija gandrīz 0 %. 
Ārējais parāds 2013. gada
beigās tika noteikts 76,7 % apmērā no IKP. Tikai aptuveni
viena trešdaļa no tā ir valsts iestāžu parāds vai
parāds, par ko valsts iestādes ir sniegušas galvojumu (ieskaitot
Valsts bankas parādu SVF). Papildus valsts garantētajām dažu
Ukrainas korporatīvo aizņēmēju saistībām, piemēram,
valsts garantētām eiroobligācijām, ko izdevis Naftogaz,
sistēmiska nozīme valstij var būt arī citām Ukrainas
uzņēmumu ārējām saistībām. Jo īpaši Naftogaz
parādam (kavētajos maksājumos) par gāzes
sūtījumiem no Krievijas Gazprom ir tieša ietekme uz valsts
tekošo kontu, jo Gazprom nosaka cenu atkarībā no Naftogaz
veiktajiem parāda atmaksājumiem. 
Lielā tekošā konta deficīta,
spiediena uz grivnu un ievērojamu parāda atmaksājumu
dēļ 2013. gadā oficiālās rezerves
samazinājās par 16 % līdz USD 20,4 miljardiem.
Šī negatīvā tendence turpinājās janvārī un
februārī, kad februāra beigās rezerves
samazinājās vēl par 13 % mēnesī līdz
USD 15,5 miljardiem (atbilst 2 mēnešu importa apjomam). Šī
tendence skaidri liecina, ka palielinās maksājumu bilances
nestabilitāte.
Valsts parāda rādītājs
41 % apmērā no IKP (2013. gada beigās) ir zemāks
par augstam riskam noteikto kritēriju. Tajā pašā laikā
valsts parāda, proti, ārējā parāda vai ārvalstu
valūtās izteikta iekšējā parāda apkalpošanas
saistības rada lielu spiedienu uz valsts finansēm un
starptautiskajām rezervēm tuvākajai nākotnei. Valdības
un UVB parādu apkalpošanas kopējie izdevumi uz atlikušo
2014. gadu ir aptuveni USD 10 miljardi. Parāda
maksājumi sasniegs maksimumu no jūnija līdz septembrim. No marta
līdz maijam parāda apkalpošanas izdevumi sasniedz aptuveni
USD 2 miljardus. Turklāt atlikusī Naftogaz
parāda summa Gazprom ir vēl USD 2 miljardi.
Parāda atmaksāšanas saistības 2015. gadā ir aptuveni
USD 10 miljardi.
Saskaņā ar UVB sniegto
informāciju banku sektorā ir pietiekama likviditāte, bet no
februāra uzņēmumiem vairs neizsniedz kredītus.
Noguldījumu apjoms janvārī nokritās līdz aptuveni
2 % un februārī — aptuveni 8 %. Turpmāka valūtas
devalvācija izraisītu problēmas banku sektorā un
aktīvu kvalitāte varētu strauji kristies. Banku sektorā ir
vajadzīga rūpīga aktīvu kvalitātes
pārskatīšana. Papildus īstermiņa riskiem banku sektorā
Ukrainā ir dažas strukturālas nepilnības, kuru novēršana
droši vien būs viens no uzdevumiem reformu programmā, ko
atbalstīs ar plānoto SVF kredītlīniju. Banku sektorā
vērojamas acīmredzamas nepilnības saistībā ar banku
uzraudzību un korporatīvo pārvaldību, un netiek
aizsargātas kreditoru tiesības.
Papildus nepieciešamībai
pārstrukturēt un nostiprināt banku sistēmu citi
svarīgi strukturālo reformu uzdevumi būs komunālo
pakalpojumu tarifu palielināšana, kas šobrīd būtiski
ietekmē fiskālo deficītu, vienlaikus nostiprinot
sociālā nodrošinājuma tīklu, korupcijas apkarošana, it
īpaši nodokļu un muitas jomā, privātā sektora
attīstības veicināšāna un
uzņēmējdarbības vides uzlabošana, lai piesaistītu
ieguldījumus, tostarp ĀTI.
Pamatojoties uz iepriekš minēto, Ukrainai
2014. un 2015. gadā būs ievērojamas ārējā
finansējuma vajadzības, ko nosaka joprojām būtisks
tekošā konta deficīts, lielas ārējā parāda atmaksāšanas
saistības un nepieciešamība atjaunot ārvalstu valūtas
obligātās rezerves. Joprojām ļoti vāja būs
arī privātā kapitāla plūsma ārvalstu tiešo
ieguldījumu vai privāto kredītu veidā. Paredzams, ka
sākotnējā prognoze par Ukrainai vēl vajadzīgo
ārējo finansējumu būs pieejama tuvākajās
nedēļās, pamatojoties uz pašlaik notiekošo Ukrainas iestāžu
un SVF tehnisko apspriežu rezultātiem. Taču jau tagad ir paredzams,
ka šo vajadzību nodrošināšanai būs vajadzīgs plašāks
starptautiskais atbalsts, lai izveidotu priekšnosacījumus veiksmīgai
reformu īstenošanai Ukrainā. Ierosinātā ES
makrofinansiālā palīdzība palīdzētu segt
daļu no atlikušā ārējā finansējuma iztrūkuma
2014. un 2015. gadā.
·      Spēkā esošie noteikumi priekšlikuma jomā
Padomes
Lēmums (2002. gada 12. jūlijs), ar kuru paredz papildu
makrofinansiālo palīdzību Ukrainai (2002/639/EC).[1]
Eiropas
Parlamenta un Padomes Lēmums Nr. 646/2010/ES (2010. gada
7. jūlijs), ar kuru paredz makrofinansiālo palīdzību
Ukrainai.[2]
·      Atbilstība pārējiem ES politikas virzieniem un mērķiem
ES mērķis ir panākt aizvien
ciešākas attiecības ar Ukrainu, kas sniedzas tālāk par
divpusēju sadarbību un ietver pakāpenisku politisko
asociāciju un ekonomisko integrāciju. Ukraina ir svarīga valsts
gan Eiropas kaimiņattiecību politikas, gan Austrumu partnerības
kontekstā. ES un Ukraina 1998. gadā parakstīja
partnerības un sadarbības nolīgumu (PSN), kurā noteikts
pamats mūsu sadarbībai visās reformas galvenajās
jomās, un tas joprojām ir mūsu attiecību juridiskais
pamats. Attiecības vēl vairāk nostiprināja Ukrainas
Ministru kabineta 2009. gada novembrī pieņemtā ES un
Ukrainas asociācijas programma, kuru atjaunināja 2011. gadā
(ES un Ukrainas Sadarbības padome to apstiprināja 2013. gada jūnijā)
un kurā tika noteikts mērķis sagatavot un veicināt jauna asociācijas
nolīguma stāšanos spēkā. Par nolīgumu risināja
sarunas no 2007. līdz 2011. gadam, to parafēja
2012. gadā un tuvākajā laikā ir paredzēts to
parakstīt.
Ekonomiskās saiknes ar Eiropas
Savienību ir būtiskas. ES ir viens no Ukrainas
vissvarīgākajiem tirdzniecības partneriem, — ES īpatsvars
Ukrainas ārējā tirdzniecībā ir aptuveni viena
trešā daļa. Ukrainas importa vērtība no ES
2012. gadā bija 23,8 miljardi EUR, turpretī tās
eksporta vērtība bija 14,6 miljardi EUR. Turklāt
Ukraina ir ievērojami atkarīga no ES ārvalstu tiešo
ieguldījumu un citu finanšu plūsmu ziņā. Saistībā
ar asociācijas nolīgumu ES 2011. gadā ir pabeigusi sarunas
ar Ukrainu par padziļinātu un visaptverošu brīvās
tirdzniecības zonu (DCFTA), lai nodrošinātu Ukrainai
pilnīgu pieeju ES vienotajam tirgum. Komisija 2014. gada
11. martā pieņēma priekšlikumu ES Padomes
un Parlamenta regulai, ar ko uz laiku atceļ muitas nodokļus eksportam
no Ukrainas uz ES (COM 2014/166). Ierosinātie pasākumi, kurus
likumdevēji paredzējuši pieņemt turpmākajos mēnešos,
tiks piemēroti nekavējoties un pārtraukti 2014. gada
novembrī, kad sāksies padziļinātas un visaptverošas
brīvās tirdzniecības zonas pagaidu piemērošana.
ES MFP papildinās Eiropas
kaimiņattiecību instrumenta, Kaimiņattiecību politikas
ieguldījumu mehānisma, Stabilitātes un miera veicināšanas
instrumenta un ES budžeta pozīcijas "Kopējā
ārpolitikas un drošības politika" ietvaros piešķirtās
dotācijas kopsummā par 1,565 miljardiem euro. Atbalstot to, ka
Ukrainas iestādes pieņem piemērotu īstermiņa makroekonomiskās
politikas un strukturālo reformu satvaru, ES MFP palielinātu ES
vispārējās iesaistes pievienoto vērtību, sekmējot
ES vispārējās intervences efektivitāti, tai skaitā ar
citu finanšu instrumentu palīdzību.
Ukrainas pāreja tuvākajā
laikā būs ļoti sarežģīta, un joprojām
saglabājas politiskā un ekonomiskā sabrukuma risks. Vienlaikus
jaunā valdība ir publiski apņēmusies veikt būtiskus
pasākumus politisko un ekonomisko reformu sagatavošanā ar
mērķi apkarot korupciju un nostiprināt institūcijas un
mehānismus, tostarp tiesiskumu. Valsts plāno arī ekonomikas
reformu programmu, kuras mērķis ir izveidot pamatu
ilgtspējīgas izaugsmes modelim. 
Ierosinātā MFP saskan ar ES
apņemšanos atbalstīt Ukrainas tuvākā laika ekonomiskās
un politiskās pārejas procesu. Tā saskan arī ar principiem,
kuri reglamentē MFP instrumenta izmantošanu, proti, MFP ārkārtas
raksturs, politiski priekšnosacījumi, komplementaritāte,
nosacītība un finanšu disciplīna. Pašreizējā darbība
notiek ļoti īpašos ārkārtējas steidzamības
apstākļos.
Komisija MFP darbības laikā
turpinās uzraudzīt un novērtēt šo kritēriju izpildi,
tostarp ciešā sadarbībā ar Eiropas Ārējās
darbības dienestu novērtējot politiskos priekšnosacījumus.
2.           APSPRIEŠANĀS AR
IEINTERESĒTAJĀM PERSONĀM UN IETEKMES NOVĒRTĒJUMU
REZULTĀTI
·      Apspriešanās ar ieinteresētajām personām
Makrofinansiālo palīdzību
sniedz kā būtisku daļu no starptautiskā atbalsta, kas
paredzēts Ukrainas ekonomikas stabilizācijai. Sagatavojot šo
priekšlikumu par MFP, Komisijas dienesti ir apspriedušies ar Starptautisko
Valūtas fondu, kas jau ir sācis plašu finansējuma programmu, un
ar citiem daudzpusējiem un divpusējiem kreditoriem un
līdzekļu devējiem. Komisija ir arī regulāri
sazinājusies ar Ukrainas iestādēm.
·      Ekspertu atzinumu pieprasīšana un izmantošana
Tā kā ir nepieciešama steidzama
apstiprināšana, tikai Komisija ar neatkarīgu ekspertu
palīdzību 2014. gada aprīlī un maijā sagatavos
operatīvu novērtējumu, pārbaudot Ukrainas publiskā
sektora finanšu aprites un administratīvo procedūru kvalitāti un
ticamību.
·      Ietekmes novērtējums
MFP un ar to saistītās
ekonomiskās korekcijas palīdzēs samazināt draudošo
saistību neizpildes un ekonomiskā sabrukuma risku, nodrošinot
Ukrainai īstermiņā vajadzīgo ārējo finansējumu
un vienlaicīgi atbalstot politikas pasākumus ar mērķi
stiprināt maksājumu bilanci un fiskālo stāvokli un
sekmēt ilgtspējīgu izaugsmi. Ir plānots, ka
nosacījumi, kuri saistīti ar programmu, ievērojami
palīdzēs uzlabot publisko finanšu pārvaldības
efektivitāti un pārredzamību, veicinās fiskālās
reformas, lai samazinātu komunālo pakalpojumu uzņēmumu
subsīdijas un citus izdevumus, atbalstīs pašreizējos
pasākumus sociālā nodrošinājuma tīkla
stiprināšanai, stiprinās finanšu sektora pārvaldību un uzraudzību,
atbalstīs pretkorupcijas pasākumus, tādējādi
palielinot ieņēmumus, un atvieglinās tādu pasākumu
pieņemšanu, kuru mērķis ir uzlabot tiesisko regulējumu
tirdzniecības un ieguldījumu jomā.
3.           PRIEKŠLIKUMA JURIDISKIE ASPEKTI
·     
Ierosināto pasākumu kopsavilkums
Eiropas Savienība Ukrainai piešķir
makrofinansiālo palīdzību vidēja termiņa aizdevuma
veidā, tās kopējam maksimālajam apmēram sasniedzot
1 miljardu euro. Šī palīdzība sekmēs to, ka
2014. gadā tiek segtas Ukrainas atlikušās ārējā
finansējuma vajadzības. 
Palīdzību sniegs viena vai divu
maksājumu veidā, ar nosacījumu, ka ir spēkā SVF
atbalsta vienošanās un ka Ukraina īsteno specifiskus strukturālo
reformu pasākumus, kurus būs akceptējusi Komisija ES vārdā
un Ukraina saprašanās memorandā. Saprašanās memorandu sagatavos
sadarbībā ar SVF un Pasaules banku. Ņemot vērā
Ukrainai ļoti svarīgo nepieciešamību īstenot stingru
makroekonomikas politiku un vērienīgas reformas, netiek
uzskatīts par lietderīgu izmaksāt jaunās programmas
palīdzību bez īpašiem nosacījumiem. Šajā
kontekstā vēlamais risinājums ir izmaksāt
palīdzību divās daļās, pirmo daļu izmaksājot
ar nosacījumu, ka ir spēkā SVF atbalsta vienošanās, un otro
daļu — arī ar nosacījumu, ka tiek ievēroti nosacījumi,
par kuriem panākta vienošanās. Abas daļas izmaksās ar
vismaz trīs mēnešu starplaiku. Paredzams, ka pirmo daļu
(varētu būt 500 miljoni EUR) izmaksās 2014. gada
jūnijā, bet otro – šā gada rudenī. Tomēr, ja Komisija
nolemtu, ka, ņemot vērā finansējuma vajadzības
ārkārtējo steidzamību, palīdzība būtu
jāizmaksā ar vienu maksājumu, tā joprojām
izmaksātu palīdzību ar nosacījumu, ka jābūt
izpildītām dažām svarīgām iepriekšējām
darbībām. 
Sagatavojot pirms palīdzības
izmaksāšanas izpildāmo nosacījumu vai iepriekšējo
darbību sarakstu, Komisija pievērsīsies strukturālajām
reformām, kuru mērķis ir uzlabot vispārējo
makroekonomisko pārvaldību un ilgtspējīgas izaugsmes
nosacījumus (piemēram, pievēršoties publiskā sektora
finanšu pārvaldības pārredzamībai un efektivitātei,
fiskālajām reformām, finanšu sektora pārvaldībai un
uzraudzībai, reformām sociālā nodrošinājuma tīkla
nostiprināšanai un reformām, kuru mērķis ir uzlabot
tiesisko regulējumu tirdzniecības un ieguldījumu jomā). 
Palīdzību pārvaldīs
Komisija. Tiek piemēroti īpaši noteikumi par krāpšanas un citu
nelikumību novēršanu saskaņā ar Finanšu regulu. 
Lēmums izmaksāt visu MFP aizdevumu
veidā ir pamatots, ņemot vērā Ukrainas attīstības
līmeni (mērot ienākumus uz vienu iedzīvotāju) un
parāda rādītājus. Šis lēmums atbilst arī Pasaules
Bankas un SVF attieksmei pret Ukrainu. Ukraina nav tiesīga saņemt
koncesiju finansējumu ne no IDA, ne SVF.
·      Juridiskais pamats
Šā priekšlikuma juridiskais pamats ir
LESD 213. pants. Ņemot vērā to, ka nebūtu
iespējams izmaksāt ierosināto palīdzību
2014. gada pirmajā pusē un tādējādi netiktu risinātas
Ukrainas steidzamās finansiālās vajadzības, ja lēmumu
pieņemtu Parlaments un Padome saskaņā ar LESD 212. pantu,
izmantojot parasto likumdošanas procedūru, ir pamatoti izmantot LESD
213. pantu, kurš paredz, ka Padome pieņem lēmumu.  
·      Subsidiaritātes princips
Šis priekšlikums nav ES ekskluzīvā
kompetencē. Subsidiaritātes principu piemēro, ciktāl
dalībvalstis, darbojoties atsevišķi, nevar pietiekamā
mērā sasniegt mērķi atjaunot īstermiņa
makroekonomisko stabilitāti Ukrainā un tāpēc to labāk
spēj izdarīt Eiropas Savienība. Galvenie iemesli tam ir budžeta
ierobežojumi valstu līmenī un vajadzība koordinēt
līdzekļu devēju darbību, lai maksimāli
palielinātu palīdzības apmēru un efektivitāti. 
·      Proporcionalitātes princips
Priekšlikums atbilst proporcionalitātes
principam: tas atbilst īstermiņa makroekonomiskās
stabilitātes sasniegšanai vajadzīgajam minimumam, samazinot risku, ka
valsts varētu neizpildīt saistības, un nepārsniedz to, kas
vajadzīgs šim nolūkam. 
Ņemot vērā Ukrainai 2014. un
2015. gadā vajadzīgā ārējā finansējuma
apjomu, palīdzības apjoms atbildīs samērā ierobežotai
daļai no tā, kas vajadzīgs. To uzskata par atbilstīgu sloga
sadali Eiropas Savienībai, ņemot vērā palīdzību,
ko Ukrainai apsolījuši citi divpusējie un daudzpusējie
līdzekļu devēji un kreditori.
·      Papildināmība
Ierosinātā MFP papildinātu
palīdzību, kas paredzēta no citiem daudzpusējiem un
divpusējiem līdzekļu devējiem saistībā ar SVF
atbalstīto ekonomikas programmu. ES MFP papildinās arī ES
dotācijas un aizdevumus, kas piešķirti standarta ES sadarbības
instrumentu (jo īpaši Eiropas kaimiņattiecību un partnerības
instrumenta) ietvaros un ko piešķīrusi Eiropas Investīciju
banka.
·      Juridisko instrumentu izvēle
Projektu finansēšana vai tehniskā
palīdzība nebūtu piemērota vai pietiekama, lai sasniegtu
šos makroekonomiskos mērķus. Salīdzinot ar citiem ES instrumentiem,
galvenā MFP pievienotā vērtība būs tās ātra
īstenošana, lai atvieglotu Ukrainai tūlītēju
ārējā finansējuma iegūšanu, kā arī
palīdzētu izveidot stabilu makroekonomisko vidi, tostarp veicinot
maksājumu bilances un budžeta ilgtspēju un pienācīgus
pamatnosacījumus strukturālajām reformām. Palīdzot
izveidot pienācīgu vispārējo makroekonomikas un
struktūrpolitikas satvaru, MFP var palielināt to pasākumu
efektivitāti, kuri Ukrainā finansēti ar citiem,
specifiskākiem ES finanšu instrumentiem. 
4.           IETEKME UZ BUDŽETU 
Plānotā
palīdzība tiktu piešķirta aizdevuma veidā un būtu
jāfinansē ar aizņēmuma operācijas palīdzību,
kuru Komisija veiks ES vārdā. Palīdzības ietekme uz budžetu
atbildīs to summu iemaksai (kvota: 9 %), kuras no budžeta
pozīcijas 01 03 06 ("Garantiju fonda
finansējums") tiek piešķirtas ES Garantiju fondam
ārējai darbībai. Pieņemot, ka aizdevums tiks izmaksāts
2014. gadā, un saskaņā ar noteikumiem par garantiju fonda
mehānismu iemaksa tiks veikta 2016. gada budžetā.
5.           IZVĒLES ELEMENTI 
·      Pārbaude, pārskatīšana un turpināmība
Priekšlikumā ir iekļauta
turpināmības klauzula. Ierosinātā MFP būs pieejama
vienu gadu, sākot no pirmās dienas pēc saprašanās memoranda
stāšanās spēkā, ar iespēju vajadzības
gadījumā to pagarināt.
2014/0104 (NLE)
Priekšlikums
PADOMES LĒMUMS,
ar kuru paredz makrofinansiālo
palīdzību Ukrainai
EIROPAS SAVIENĪBAS PADOME,
ņemot vērā Līgumu par
Eiropas Savienības darbību un jo īpaši tā 213. pantu,
ņemot vērā Eiropas Komisijas
priekšlikumu[3],
tā kā:
(1)       Eiropas Savienības
("Savienība") un Ukrainas ("Ukraina") attiecības
attīstās Eiropas kaimiņattiecību politikas (EKP) un
Austrumu partnerības ietvaros. Savienības un Ukrainas
Partnerības un sadarbības nolīgums stājās
spēkā 1998. gada 1. martā. Divpusējais
politiskais dialogs un ekonomiskā sadarbība vēl vairāk
attīstījās 2009. gada 23. novembrī
pieņemtās ES un Ukrainas asociācijas programmas ietvaros. Jauns
asociācijas nolīgums, kas ietver padziļinātu un visaptverošu
brīvās tirdzniecības zonu (DCFTA), tika apspriests
2007.-2011. gadā un parafēts 2012. gadā. Ukrainas
Ministru kabinets 2013. gada 21. novembrī pieņēma lēmumu
apturēt sagatavošanos asociācijas nolīguma parakstīšanai.
Pēc valdības atkāpšanās 2014. gada februārī
Ukrainas jaunā valdība ir paziņojusi par gatavību
parakstīt asociācijas nolīgumu tuvākajā
nākotnē. Eiropadome savā 2014. gada 6. marta
paziņojumā par Ukrainu pauda gatavību drīzumā
parakstīt visas asociācijas nolīguma politiskās
sadaļas un pieņemt vienpusējus pasākumus, kas ļautu
Ukrainai izmantot DCFTA paredzētās būtiskās priekšrocības.
Šim nolūkam Komisija 2014. gada 11. martā pieņēma
priekšlikumu Eiropas Parlamenta un Padomes regulai.
(2)       Pašreizējā
politiskā krīze ļoti postoši ietekmē Ukrainas jau tā
nestabilo ekonomisko un finansiālo situāciju. Ukrainas maksājumu
bilances un fiskālais stāvoklis pašlaik ir ļoti
novājināts, un tas strauji pasliktinās, ekonomikas izaugsmei
atkal nonākot recesijā. Situāciju vēl vairāk
pasliktinās tas, ka Krievija de facto pārtrauc palīdzību
saskaņā ar 15 miljardu USD paketi, un paziņojums, ka
tiks pārtraukta gāzes piegāde par samazinātu cenu, ko,
sākot ar 2014. gada aprīli, nodrošināja Gazprom.
Šādos apstākļos Ukraina saskaras ar nopietnu risku, ka
tuvākajā nākotnē nespēs pildīt saistības.
(3)       Pēc valdības
atkāpšanās parlaments 2014. gada 22. februārī
iecēla jaunu pagaidu prezidentu un 27. februārī — jaunu
valdību. Lai gan tika atjaunota 2004. gada konstitūcija un
paziņots, ka 2014. gada 25. maijā notiks prezidenta
vēlēšanas, politiskā stabilitāte Ukrainā varētu
neatjaunoties, jo Krievijas Federācija nesen ir pārkāpusi
Ukrainas suverenitāti un teritoriālo integritāti.
(4)       Šajā kontekstā
Ukrainai vajadzīga steidzama finansiāla palīdzība no
starptautiskajiem kreditoriem un līdzekļu devējiem. Ņemot
vērā to, ka nebūtu iespējams ātri izmaksāt makrofinansiālās
palīdzības Ukrainai ("Savienības makrofinansiālā
palīdzība") pirmo daļu 2014. gada pirmajā
pusē un tādējādi netiktu risinātas Ukrainas
steidzamās finansiālās vajadzības, ja lēmumu
pieņemtu Parlaments un Padome saskaņā ar LESD 212. pantu,
izmantojot parasto likumdošanas procedūru, ir pamatoti sniegt
Savienības makrofinansiālo palīdzību, pamatojoties uz LESD
213. pantu.  
(5)       Palīdzība ir
vajadzīga steidzami, jo Ukrainai nekavējoties nepieciešams
finansējums papildus citu starptautisko finanšu iestāžu un citu
divpusējo līdzekļu devēju sniegtajam finansējumam un
Savienības makrofinansiālajai palīdzībai, ko paredz Padomes
Lēmums (2002. gada 12. jūlijs), ar kuru paredz papildu
makrofinansiālo palīdzību Ukrainai (2002/639/EC)[4], un Eiropas Parlamenta
un Padomes Lēmums Nr. 646/2010/ES (2010. gada
7. jūlijs), ar kuru paredz makrofinansiālo palīdzību
Ukrainai[5].

(6)       Pašreizējā
krīze Ukrainā attaisno steidzamās procedūras izmantošanu
izņēmuma kārtā saskaņā ar LESD 213. pantu.
Lēmums, ar kuru paredz makrofinansiālo palīdzību Ukrainai,
neskar citas turpmākas MFP darbības.
(7)       Kopš valdības
atkāpšanās Savienība vairākkārt ir apliecinājusi
savu apņemšanos atbalstīt Ukrainas jauno valdību, lai
varētu stabilizēt finanšu situāciju un turpināt reformu
īstenošanu. Savienība ir arī paziņojusi par gatavību
pilnībā atbalstīt starptautiskās kopienas un starptautisko
finanšu iestāžu, it īpaši SVF, darbību saistībā ar
starptautiskās palīdzības kopumu, lai risinātu Ukrainas
neatliekamās problēmas, pamatojoties uz skaidru apņemšanos veikt
reformas. Savienības finansiālais atbalsts Ukrainai atbilst Eiropas
Savienības politikai, kā noteikts EKP un Austrumu
partnerībā.
(8)       Savienības
makrofinansiālajai palīdzībai vajadzētu būt finanšu
instrumentam, kas izmantojams ārkārtas gadījumos ar
mērķi sniegt konkrētam mērķim nepiesaistītu
atbalstu maksājumu bilances problēmu novēršanai, lai
nodrošinātu saņēmējam nekavējoties vajadzīgo
ārējo finansējumu, un tai būtu jābalsta tādas
politikas programmas īstenošana, kas ietver tūlītējus
stingrus korekcijas pasākumus un strukturālas reformas, kuru
mērķis ir novērst maksājumu bilances problēmas
īstermiņā. 
(9)       Paredzams, ka Ukrainas
iestādes un Starptautiskais Valūtas fonds (SVF) tuvākajā
laikā vienosies par ekonomikas programmu, kas tiks atbalstīta ar SVF
kredītlīniju.
(10)     Eiropas Komisija
2014. gada 5. martā, ņemot vērā Ukrainas
maksājumu bilances stāvokļa kraso pasliktināšanos,
paziņoja par atbalsta pasākumu kopumu, kas ietvēra
ierosināto MFP. Pasākumu kopumu apstiprināja Eiropadomes
ārkārtas sanāksmē 6. martā. Pasākumi ietver
finansiālo palīdzību 11 miljardu EUR apmērā
no 2014. līdz 2020. gadam, ieskaitot dotāciju kopsummā
līdz 1,565 miljardiem EUR tajā pašā periodā, ko
piešķirs saskaņā ar Eiropas kaimiņattiecību
instrumentu, Kaimiņattiecību politikas ieguldījumu
mehānismu, Stabilitātes un miera veicināšanas instrumentu un
kopējās ārpolitikas un drošības politikas budžetu.
Savienības makrofinansiālo palīdzību, ko paredz Padomes
Lēmums (2002. gada 12. jūlijs), ar kuru paredz papildu
makrofinansiālo palīdzību Ukrainai (2002/639/EC)[6], un Eiropas Parlamenta
un Padomes Lēmums Nr. 646/2010/ES (2010. gada
7. jūlijs), ar kuru paredz makrofinansiālo palīdzību
Ukrainai[7],
var izmaksāt, līdzko ir stājusies spēkā SVF programma.
(11)     Tā kā Ukraina ir
valsts, uz kuru attiecas EKP, tā ir tiesīga saņemt
Savienības makrofinansiālo palīdzību.
(12)     Tā kā ir paredzams,
ka Ukrainai arvien lielākā apmērā vajadzīgais
ārējais finansējums krietni pārsniegs SVF un citu
daudzpusēju institūciju piešķirto resursu apjomu, tad pašreizējos
ārkārtas apstākļos Savienības steidzamā
makrofinansiālā palīdzība, ko tā sniegs Ukrainai, ir
uzskatāma par piemērotu atbildi uz Ukrainas lūgumu
atbalstīt finanšu stabilizāciju. Savienības
makrofinansiālā palīdzība atbalstītu Ukrainas
ekonomikas stabilizācijas un strukturālo reformu programmu,
papildinot resursus, kas pieejami saskaņā ar SVF atbalsta vienošanos.
(13)     Ar Savienības
makrofinansiālo palīdzību būtu jāatbalsta
ilgtspējīgas ārējā finansējuma situācijas
atjaunošana Ukrainā, tādējādi atbalstot tās ekonomisko
un sociālo attīstību.
(14)     Savienības
makrofinansiālās palīdzības apmērs balstās uz
Ukrainas atlikušo ārējā finansējuma vajadzību
provizorisku aprēķinu, un tajā tiek ņemta vērā
valsts spēja finansēt sevi ar pašas resursiem, jo īpaši izmantojot
tās rīcībā esošās starptautiskās rezerves. Ar
Savienības makrofinansiālo palīdzību būtu
jāpapildina SVF un Pasaules Bankas piedāvātās programmas un
piešķirtie resursi. Palīdzības apmēra noteikšanā
ņem vērā arī vajadzību nodrošināt taisnīgu
sloga sadali starp Savienību un citiem līdzekļu devējiem,
kā arī citu Savienības ārējās finansēšanas
instrumentu līdzšinējo izmantošanu Ukrainā un Savienības
vispārējās iesaistes pievienoto vērtību. 
(15)     Komisijai būtu
jānodrošina, ka Savienības makrofinansiālā palīdzība
juridiski un pēc būtības atbilst pamatprincipiem,
mērķiem un pasākumiem, kas veikti dažādās jomās
ārējā darbībā un citos attiecīgos Savienības
politikas virzienos.
(16)     Ar Savienības
makrofinansiālo palīdzību būtu jāatbalsta
Savienības ārpolitika attiecībā uz Ukrainu. Komisijas
dienestiem un Eiropas Ārējās darbības dienestam būtu
cieši jāsadarbojas visu makrofinansiālās palīdzības
sniegšanas laiku, lai koordinētu Savienības ārpolitiku un
nodrošinātu tās saskaņotību. 
(17)     Ar Savienības
makrofinansiālo palīdzību būtu jāatbalsta Ukrainas
apņēmība ievērot vērtības, kas tai ir
kopīgas ar Savienību, tostarp demokrātija, tiesiskums, laba
pārvaldība, cilvēktiesību ievērošana,
ilgtspējīga attīstība un nabadzības samazināšana,
kā arī Ukrainas saistības ievērot atklātas,
likumīgas un godīgas tirdzniecības principus.
(18)     Savienības
makrofinansiālās palīdzības piešķiršanas
priekšnoteikumam vajadzētu būt tādam, ka Ukrainā tiek
ievēroti efektīvi demokrātiskie mehānismi, tostarp
daudzpartiju parlamentārā sistēma un tiesiskums, un tiek
garantēta cilvēktiesību ievērošana. Turklāt ar
Savienības makrofinansiālās palīdzības
konkrētajiem mērķiem būtu jāuzlabo publiskā
sektora finanšu pārvaldības sistēmu efektivitāte,
pārredzamība un atbildība Ukrainā un jāveicina
strukturālās reformas, kuru mērķis ir atbalstīt
ilgtspējīgu izaugsmi un fiskālo konsolidāciju. Komisijai
būtu regulāri jāuzrauga gan priekšnoteikumu izpildīšana,
gan minēto mērķu sasniegšana.
(19)     Lai nodrošinātu, ka
Savienības finansiālās intereses, kas saistītas ar Savienības
makrofinansiālo palīdzību, tiek efektīvi aizsargātas,
Ukrainai būtu jāveic atbilstīgi pasākumi, lai novērstu
un apkarotu krāpšanu, korupciju un jebkurus citus pārkāpumus saistībā
ar palīdzību. Turklāt būtu jāparedz noteikumi, ka
Komisija veic pārbaudes un ka Revīzijas palāta veic
revīzijas.
(20)     Savienības
makrofinansiālās palīdzības izmaksāšana neskar budžeta
lēmējinstitūciju pilnvaras. 
(21)     Makrofinansiālās
palīdzības summām vajadzētu atbilst budžeta
apropriācijām, kas paredzētas daudzgadu finanšu shēmā.
(22)     Savienības
makrofinansiālā palīdzība būtu jāpārvalda
Komisijai. Lai nodrošinātu to, ka Eiropas Parlaments un Padome spēj
sekot šā lēmuma īstenošanai, Komisijai tie būtu
regulāri jāinformē par norisēm saistībā ar
palīdzību un jāsniedz tiem attiecīgie dokumenti.
(23)     Lai nodrošinātu
vienādus nosacījumus šā lēmuma īstenošanai,
īstenošanas pilnvaras būtu jāpiešķir Komisijai. Šīs
pilnvaras būtu jāizmanto saskaņā ar Eiropas Parlamenta un
Padomes Regulu (ES) Nr. 182/2011[8],
IR PIEŅĒMUSI ŠO LĒMUMU. 
1. pants
1.         Savienība Ukrainai piešķir makrofinansiālo
palīdzību ("Savienības makrofinansiālā
palīdzība") ar maksimālo summu 1 miljards euro, lai
atbalstītu Ukrainas ekonomikas stabilizāciju un reformas.
Palīdzība sekmē to, lai segtu Ukrainas maksājumu bilances
vajadzības, kas konstatētas valdības ekonomikas programmā,
ko atbalsta SVF. 
2.         Visu Savienības makrofinansiālās
palīdzības summu Ukrainai piešķir aizdevumu veidā. Komisija
ir pilnvarota Savienības vārdā kapitāla tirgos vai no
finanšu iestādēm aizņemties nepieciešamos līdzekļus un
aizdot tos Ukrainai. Maksimālais aizdevumu atmaksas termiņš ir
15 gadi.
3.         Savienības makrofinansiālās
palīdzības izmaksāšanu pārvalda Komisija saskaņā
ar nolīgumiem vai vienošanos, kas panāktas starp SVF un Ukrainu, un
ekonomikas reformu pamatprincipiem un mērķiem, kas paredzēti EKP
ietvaros pieņemtajā ES un Ukrainas asociācijas programmā.
Komisija regulāri informē Eiropas Parlamentu un Padomi par
norisēm saistībā ar Savienības makrofinansiālo
palīdzību, tostarp par tās izmaksāšanu, un laikus iesniedz
minētajām iestādēm attiecīgos dokumentus.
4.         Savienības makrofinansiālā palīdzība
ir pieejama vienu gadu, sākot no pirmās dienas pēc 3. panta
1. punktā minētā saprašanās memoranda
stāšanās spēkā. Termiņu, kurā pieejama
palīdzība, var pagarināt ar Padomes lēmumu pēc
Komisijas priekšlikuma.
5.         Ja Ukrainas finanšu
vajadzības Savienības makrofinansiālās palīdzības
izmaksāšanas laikā būtiski samazinās
salīdzinājumā ar sākotnējām prognozēm, tad
Komisija saskaņā ar 7. panta 2. punktā minēto
pārbaudes procedūru samazina palīdzības summu vai arī
to aptur vai atceļ.
2.
pants
1.         Priekšnoteikums Savienības makrofinansiālās
palīdzības piešķiršanai ir tas, ka Ukrainā tiek
ievēroti efektīvi demokrātiskie mehānismi, tostarp
daudzpartiju parlamentārā sistēma un tiesiskums, un tiek
garantēta cilvēktiesību ievērošana. Komisija uzrauga
šā priekšnoteikuma ievērošanu visā Savienības
makrofinansiālās palīdzības sniegšanas laikā. Šo pantu
piemēro saskaņā ar Padomes Lēmumu 2010/427/ES[9].
3.
pants
1.         Komisija saskaņā ar 7. panta
2. punktā minēto pārbaudes procedūru vienojas ar
Ukrainas iestādēm par skaidri definētiem ekonomikas politikas un
finanšu nosacījumiem, kuriem jāattiecas uz Savienības
makrofinansiālo palīdzību un kuros galvenā uzmanība ir
pievērsta strukturālām reformām un stabilām valsts
finansēm, un kuri jāizklāsta saprašanās memorandā
("saprašanās memorands"), kurā iekļauj arī
minēto nosacījumu izpildes grafiku. Saprašanās memorandā
izklāstītie ekonomikas politikas un finanšu nosacījumi atbilst
1. panta 3. punktā minētajiem nolīgumiem vai
kārtībai, tostarp makroekonomikas korekciju un strukturālo
reformu programmām, ko Ukraina īsteno ar SVF atbalstu. 
2.         Minēto nosacījumu mērķis jo īpaši
ir stiprināt publiskā sektora finanšu pārvaldības
sistēmu efektivitāti, pārredzamību un atbildību
Ukrainā, tostarp attiecībā uz Savienības
makrofinansiālās palīdzības izmantošanu.
Izstrādājot politikas pasākumus, pienācīgi ņem
vērā arī panākumus saistībā ar savstarpēju
tirgus atvēršanu, uz noteikumiem balstītas un taisnīgas tirdzniecības
attīstību un citas prioritātes Savienības ārpolitikas
kontekstā. Komisija regulāri pārrauga panākumus minēto
mērķu sasniegšanā.
3.         Savienības makrofinansiālās
palīdzības detalizēti finanšu noteikumi ir izklāstīti
aizdevuma līgumā, par ko vienojas Komisija un Ukrainas iestādes.

4.         Komisija regulāri pārbauda, vai joprojām tiek
izpildīti 4. panta 3. punktā minētie nosacījumi,
tostarp to, vai Ukrainas ekonomikas politika atbilst Savienības
makrofinansiālās palīdzības mērķiem. Šādi
rīkojoties, Komisija cieši sadarbojas ar SVF un Pasaules Banku un
vajadzības gadījumā ar Eiropas Parlamentu un Padomi.
4.
pants
1.         Ievērojot 3. punkta nosacījumus, Komisija
Savienības makrofinansiālo palīdzību dara pieejamu
vienā vai divās aizdevuma daļās. Katra maksājuma
apmēru nosaka saprašanās memorandā. 
2.         Savienības makrofinansiālās
palīdzības summas vajadzības gadījumā nosaka
saskaņā ar Padomes Regulu (EK, Euratom) Nr. 480/2009[10]. 
3.         Komisija pieņem lēmumu par maksājumu
veikšanu, ja ir izpildīti visi turpmāk minētie nosacījumi:
a)         lēmuma
2. pantā izklāstītais priekšnoteikums;
 b)        pastāvīgi un sekmīgi tiek īstenota
politikas programma ar korekcijas un strukturālo reformu pasākumiem,
ko atbalsta vienošanās par kredītu, kura noslēgta ar SVF un nav
saistīta ar piesardzības pasākumiem. Izmaksu sāk nekavējoties,
līdzko ir stājusies spēkā SVF programma;
 c)        ekonomikas politikas un finanšu nosacījumi, par kuriem
panākta vienošanās saprašanās memorandā, tiek
īstenoti, ievērojot konkrētu grafiku. 
Gadījumā,
ja paredz otru maksājumu, izmaksu veic ne agrāk kā trīs
mēnešus pēc pirmā maksājuma veikšanas. 
4.         Ja 3. punktā
minētie nosacījumi nav izpildīti, Komisija uz laiku
pārtrauc vai atceļ Savienības makrofinansiālās
palīdzības izmaksāšanu. Šādos gadījumos tā
informē Eiropas Parlamentu un Padomi par minētās
apturēšanas vai atcelšanas iemesliem. 
5.         Savienības makrofinansiālo palīdzību
izmaksā Ukrainas Valsts bankai. 
5.
pants
1.         Ar Savienības makrofinansiālo palīdzību
saistītos aizņēmuma un aizdevuma darījumus veic euro,
izmantojot vienu un to pašu valutēšanas dienu, un Savienību
neiesaista maksājuma termiņu pārcelšanā un nepakļauj
to valūtas maiņas kursa vai procentu likmju riskam vai jebkādam
citam komercriskam.
2.         Ja apstākļi ļauj un Ukraina to lūdz,
Komisija var veikt vajadzīgos pasākumus, lai nodrošinātu, ka
aizdevuma noteikumos tiek iekļauta klauzula par pirmstermiņa atmaksu
un ka tāda pati klauzula tiek ietverta aizņēmuma operāciju
noteikumos. 
3.         Ja apstākļi ļauj samazināt aizdevuma
procentu likmi un Ukraina to lūdz, Komisija var nolemt refinansēt
visu tās sākotnējo aizdevumu vai tā daļu vai
pārstrukturēt atbilstošos finanšu nosacījumus.
Refinansēšanas vai pārstrukturēšanas operācijas veic
saskaņā ar 1. un 4. punktu, un ar tām nevar pagarināt
minēto aizņēmumu atmaksas termiņu vai palielināt neatmaksātā
kapitāla summu refinansēšanas vai pārstrukturēšanas
dienā.
4.         Visas izmaksas, kas Savienībai rodas saistībā
ar šajā lēmumā paredzētajiem aizņēmuma un
aizdevuma darījumiem, sedz Ukraina. 
5.         Komisija informē Eiropas Parlamentu un Padomi par to,
kā norisinās 2. un 3. punktā minētās
operācijas.
6.
pants
1.         Savienības makrofinansiālo palīdzību
īsteno saskaņā ar Eiropas Parlamenta un Padomes Regulu (ES,
Euratom) Nr. 966/2012[11]
un Komisijas Deleģēto regulu (ES) Nr. 1268/2012[12].
2.         Savienības
makrofinansiālo palīdzību īsteno saskaņā ar tiešu
pārvaldību. 
3.         Ar Ukrainas iestādēm parakstāmajā
saprašanās memorandā un aizdevuma nolīgumā paredz
noteikumus, ar kuriem: 
a)         nodrošina, ka Ukraina regulāri pārbauda, vai no
Savienības budžeta piešķirtais finansējums tiek pareizi
izmantots, veic piemērotus pasākumus pārkāpumu un
krāpšanas novēršanai un vajadzības gadījumā uzsāk
tiesvedību, lai atgūtu visus izšķērdētos
līdzekļus, kas piešķirti saskaņā ar šo lēmumu;
b)         saskaņā ar Padomes Regulu (EK, Euratom)
Nr. 2988/95[13],
Padomes Regulu (EK, Euratom) Nr. 2185/96[14]
un Eiropas Parlamenta un Padomes Regulu (ES, Euratom) Nr. 883/2013[15] nodrošina
Savienības finansiālo interešu aizsardzību, jo īpaši
paredzot konkrētus pasākumus, ar kuriem novērš un apkaro
krāpšanu, korupciju un jebkurus citus pārkāpumus, kas
ietekmē Savienības makrofinansiālo palīdzību; 
 c)        nepārprotami pilnvaro Komisiju, tostarp Eiropas Biroju
krāpšanas apkarošanai vai tā pārstāvjus, veikt
pārbaudes, tostarp pārbaudes un apskates uz vietas; 
 d)        Komisiju un Revīzijas palātu nepārprotami
pilnvaro veikt revīzijas laikposmā, kad ir piešķirta
Savienības makrofinansiālā palīdzība, un pēc tam,
arī veikt dokumentu revīzijas un revīzijas uz vietas,
piemēram, operatīvos novērtējumus;
 e)        nodrošina, ka Savienība ir tiesīga saņemt
aizdevuma atmaksu pirms termiņa, ja tiek konstatēts, ka saistībā
ar Savienības makrofinansiālās palīdzības
pārvaldību Ukraina ir iesaistījusies krāpnieciskā vai
koruptīvā darbībā vai jebkādā citā
nelikumīgā darbībā, kas kaitē Savienības
finansiālajām interesēm.
4.         Savienības
makrofinansiālās palīdzības īstenošanas laikā
Komisija, veicot operatīvus novērtējumus, uzrauga, vai pareizi
darbojas ar šo palīdzību saistītie Ukrainas finanšu noteikumi,
administratīvās procedūras un iekšējās un
ārējās kontroles mehānismi.
7.
pants
1.         Komisijai palīdz komiteja. Minētā komiteja ir
komiteja Regulas (ES) Nr. 182/2011 nozīmē.
2.         Ja ir atsauce uz šo punktu, piemēro Regulas (ES)
Nr. 182/2011 5. pantu.
8.
pants
1.         Katru gadu līdz 30. jūnijam Komisija iesniedz
Eiropas Parlamentam un Padomei ziņojumu par šā lēmuma
īstenošanu iepriekšējā gadā, tostarp īstenošanas
novērtējumu. Ziņojumā:
 a)        izvērtē Savienības makrofinansiālās
palīdzības īstenošanā gūtos panākumus;
 b)        novērtē Ukrainas ekonomikas stāvokli un
perspektīvas, kā arī 3. panta 1. punktā
minēto politisko pasākumu īstenošanā gūtos panākumus;
 c)        norāda saistību starp saprašanās
memorandā izklāstītajiem ekonomiskās politikas
nosacījumiem, Ukrainas faktisko ekonomisko un fiskālo situāciju
un Komisijas lēmumiem izmaksāt Savienības makrofinansiālās
palīdzības daļas.
2.         Ne vēlāk kā divus gadus pēc
1. panta 4. punktā minētā pieejamības perioda
beigām Komisija iesniedz Eiropas Parlamentam un Padomei ex post
novērtējuma ziņojumu, kurā izvērtēti
izmaksātās Savienības makrofinansiālās
palīdzības rezultāti un efektivitāte un tas, kādā
mērā tā ir veicinājusi palīdzības mērķu
sasniegšanu.
9.
pants
Šis lēmums stājas spēkā
dienā pēc tā publicēšanas Eiropas Savienības
Oficiālajā Vēstnesī.
Briselē,
                                                                       Padomes
vārdā –
                                                                       priekšsēdētājs
TIESĪBU AKTA PRIEKŠLIKUMA
FINANŠU PĀRSKATS
1.           PRIEKŠLIKUMA/INICIATĪVAS
KONTEKSTS 
              1.1.    Priekšlikuma/iniciatīvas nosaukums 
              1.2.    Attiecīgās politikas jomas ABM/ABB
struktūrā
              1.3.    Priekšlikuma/iniciatīvas būtība 
              1.4.    Mērķis(-i) 
              1.5.    Priekšlikuma/iniciatīvas pamatojums 
              1.6.    Ilgums un finansiālā ietekme 
              1.7.    Paredzētais(-ie) pārvaldības
paņēmiens(-i) 
2.           PĀRVALDĪBAS
PASĀKUMI 
              2.1.    Uzraudzības un ziņošanas noteikumi 
              2.2.    Pārvaldības un kontroles sistēma 
              2.3.    Krāpšanas un pārkāpumu
novēršanas pasākumi 
3.           PRIEKŠLIKUMA/INICIATĪVAS
PAREDZAMĀ FINANSIĀLĀ IETEKME 
              3.1.    Attiecīgās daudzgadu finanšu shēmas
izdevumu kategorijas un budžeta izdevumu pozīcijas 
              3.2.    Paredzamā ietekme uz izdevumiem 
              3.3.    Paredzamā ietekme uz
ieņēmumiem
TIESĪBU
AKTA PRIEKŠLIKUMA FINANŠU PĀRSKATS
1.           PRIEKŠLIKUMA/INICIATĪVAS
KONTEKSTS 
1.1.        Priekšlikuma/iniciatīvas
nosaukums 
Makrofinansiālā palīdzība
Ukrainas Republikai
1.2.        Attiecīgās
politikas jomas ABM/ABB struktūrā[16] 
Politikas joma:          Sadaļa 01 –
Ekonomika un finanses
Darbība:        03 – Starptautiskā
ekonomika un finanses
1.3.        Priekšlikuma/iniciatīvas
būtība 
X Priekšlikums/iniciatīva attiecas uz jaunu
darbību 
1.4.        Mērķi
1.4.1.     Komisijas daudzgadu
stratēģiskie mērķi, kurus plānots sasniegt ar
priekšlikumu/iniciatīvu 
"Veicināt labklājību
ārpus ES"
Galvenās ar ECFIN
ģenerāldirektorātu saistītās darbības jomas
attiecas uz: 
1. Eiropas kaimiņattiecību politikas
ieviešanas veicināšanu, padziļinot ekonomisko analīzi un
intensificējot politikas dialogu un padomu sniegšanu saistībā ar
rīcības plānu ekonomiskajiem aspektiem;
2. makrofinansiālās palīdzības
attīstīšanu, uzraudzību un ieviešanu trešās valstīs
sadarbībā ar attiecīgajām starptautiskajām finanšu
iestādēm. 
1.4.2.     Konkrētie mērķi
un attiecīgās ABM/ABB darbības 
Konkrētais mērķis Nr. 1: "Nodrošināt makrofinansiālo palīdzību
trešām valstīm, lai pārvarētu to grūtības
saistībā ar maksājumu bilanci un atjaunotu ārējā
parāda atmaksājamību."
Attiecīgās ABM/ABB
darbības: starptautiskās ekonomikas un
finanšu attiecības, pasaules mēroga pārvaldība.
1.4.3.     Paredzamie rezultāti un
ietekme
Ierosināto palīdzību veido ES
aizdevums līdz 1 miljardam euro Ukrainai ("Ukraina"), un
tās mērķis ir veicināt ilgtspējīgāku
maksājumu bilances situāciju. Palīdzība radīs valstij
iespēju pārvarēt ekonomiskās un sociālās
grūtības, ar kurām tā saskārās iekšējo un
reģionālo nemieru rezultātā. Tā veicinās arī
strukturālās reformas, kuru mērķis ir palielināt
ilgtspējīgu ekonomikas izaugsmi un uzlabot publiskā sektora
finanšu pārvaldību. 
1.4.4.     Rezultātu un ietekmes
rādītāji 
Iestādēm būs regulāri
jāziņo Komisijas dienestiem par noteiktu rādītāju
kopumu un pirms palīdzības izmaksas jāiesniedz visaptverošs
ziņojums par atbilstību saskaņotajiem politikas
nosacījumiem. 
Komisijas dienesti turpinās uzraudzīt
publiskā sektora finanšu pārvaldību pēc tam, kad,
sagatavojot šo pasākumu, būs veikts operatīvais
novērtējums par finanšu apriti un administratīvajām
procedūrām Ukrainā. ES delegācija Ukrainā arī
regulāri ziņos par jautājumiem, kas attiecas uz
palīdzības uzraudzību. Komisijas dienesti uzturēs ciešus
sakarus ar SVF un Pasaules Banku, lai izmantotu to atziņas, kas gūtas
no to pašreizējās darbības Ukrainā. 
Ierosinātajā lēmumā ir
paredzēts Padomei un Eiropas Parlamentam adresēts gada ziņojums,
kurā iekļauts šīs darbības īstenošanas
novērtējums. Divu gadu laikā pēc īstenošanas perioda
beigām tiks veikts neatkarīgs ex post
novērtējums par palīdzību.
1.5.        Priekšlikuma/iniciatīvas
pamatojums 
1.5.1.     Īstermiņa vai
ilgtermiņa vajadzības 
Palīdzības izmaksa būs
atkarīga no turpmākās Ukrainas un SVF atbalsta vienošanās
apmierinošas īstenošanas. Turklāt Komisija un Ukrainas iestādes
saprašanās memorandā vienojas par konkrētiem politikas
nosacījumiem.
1.5.2.     ES iesaistīšanās
pievienotā vērtība
Palīdzot valstij pārvarēt ekonomikas
satricinājumu, ko izraisīja iekšējie un reģionālie
nemieri, ierosinātā MFP veicinās makroekonomisko
stabilitāti un ekonomikas reformas valstī. Papildinot starptautisko
finanšu iestāžu, ES un citu līdzekļu devēju piešķirtos
resursus, šī palīdzība veicinās tā finansiālā
atbalsta kopuma vispārējo efektivitāti, par kuru
pēckrīzes apstākļos vienojās starptautiskā
līdzekļu devēju kopiena. 
Ierosinātā programma arī
stiprinās valdības apņēmību īstenot reformas un
centienus izveidot ciešākas attiecības ar ES. Šis rezultāts tiks
panākts, cita starpā izmantojot atbilstošus nosacījumus
palīdzības izmaksāšanai. Plašākā mērogā
programma būtu signāls citām reģiona valstīm, ka
ekonomisko grūtību brīžos ES ir gatava atbalstīt valstis,
kas uzsāk nepārprotamu ceļu uz politiskām reformām.
1.5.3.     Līdzīgas
līdzšinējās pieredzes rezultātā gūtās
atziņas
Kopš 2004. gada ir veikti piecpadsmit ex post
novērtējumi par makrofinansiālās palīdzības
darbībām. Šajos novērtējumos secināts, ka MFP
darbības, lai arī dažkārt nelielā mērā un
netieši, veicina ārējās ilgtspējas un makroekonomiskās
stabilitātes uzlabošanos, kā arī palīdz
saņēmējvalstī īstenot strukturālās reformas.
Vairumā gadījumu MFA darbībām bija pozitīva ietekme uz
saņēmējvalsts maksājumu bilanci, un tās
palīdzēja mazināt šo valstu budžeta ierobežojumus. Tās
arī veicināja nedaudz lielāku ekonomikas izaugsmi.
1.5.4.     Saderība un
iespējamā sinerģija ar citiem attiecīgajiem instrumentiem
ES ir viena no lielākajām
līdzekļu devējām Ukrainā. Savas parastās
sadarbības ietvaros ES 2014.–2020. gada laikposmam plāno
piešķirt dotācijas līdz 1,565 miljardiem euro vērtībā,
lai atbalstītu Ukrainas politiskās un ekonomiskās reformas.
Salīdzinot ar citiem ES instrumentiem,
galvenā MFP pievienotā vērtība būs tās ātra
īstenošana, lai nekavējoties atvieglotu Ukrainas spiedīgo
ārējā finansējuma situāciju, kā arī
palīdzētu izveidot stabilu makroekonomisko vidi, tostarp veicinot
maksājumu bilances un budžeta ilgtspēju un pienācīgus
pamatnosacījumus strukturālajām reformām. MFP nenodrošina
regulāru finansiālo atbalstu un nav paredzēta
saņēmējvalstu ekonomiskajai un sociālajai attīstībai.
MFP ir jāpārtrauc, tiklīdz ir stabilizēta valsts
ārējā finansiālā situācija. 
Ar MFP tiktu papildinātas arī
starptautisko finanšu iestāžu plānotās darbības, jo
īpaši SVF atbalstītā korekciju un reformu programma un Pasaules
Bankas attīstības politikas aizdevumi.
1.6.        Ilgums un
finansiālā ietekme 
X Ierobežota ilguma
priekšlikums/iniciatīva 
–     
X  Priekšlikums/iniciatīva ir spēkā
1 gadu pēc saprašanās memoranda spēkā
stāšanās, kā noteikts lēmuma 1. panta
4. punktā. 
–     
X  X Finansiālā ietekme no
2014. līdz 2016. gadam 
1.7.        Paredzētie
pārvaldības veidi[17] 
X Komisijas īstenota centralizēta
tiešā pārvaldība 
2.           PĀRVALDĪBAS
PASĀKUMI 
2.1.        Uzraudzības un
ziņošanas noteikumi 
Šī ir makroekonomiska rakstura
palīdzība, un tās struktūra atbilst SVF atbalstītajai
ekonomikas programmai. Komisijas dienesti veiks darbības uzraudzību,
pamatojoties uz SVF atbalsta vienošanās īstenošanā gūtajiem
panākumiem un konkrētiem reformu pasākumiem, par kuriem
jāvienojas ar Ukrainas iestādēm saprašanās memorandā
(skatīt arī 1.4.4. punktu).
2.2.        Pārvaldības un
kontroles sistēma 
2.2.1.     Apzinātie riski 
Saistībā ar ierosināto MFP
darbību pastāv fiduciārie, politikas un politiskie riski. 
Pastāv risks, ka makrofinansiālā
palīdzība, kas nav paredzēta konkrētiem izdevumiem,
varētu tikt izmantota krāpnieciskā veidā. Kopumā šis
risks ir saistīts ar tādiem faktoriem kā pārvaldības
sistēmu kvalitāte centrālajā bankā un Finanšu
ministrijā un iekšējo un ārējo revīzijas spēju
piemērotība. 
Vēl viens būtisks risks, kas apdraud
ierosināto darbību, ir saistīts ar ekonomisko un politisko
nedrošību, jo Krievijas Federācija nesen bez iemesla ir
pārkāpusi Ukrainas suverenitāti un teritoriālo
integritāti. Iekšzemē galvenais risks ir nestabilitāte saistībā
ar grūtībām politisko un ekonomisko reformu procesā.
Starptautiskās kopienas atbalstīto stabilizācijas un reformu
pasākumu, tostarp ierosinātās MFP darbības, pilnīgu
īstenošanu var apdraudēt sociālā neapmierinātība,
kas var izraisīt nemierus.
Visbeidzot pastāv riski, kuru iemesls ir
iespējama ekonomiskās situācijas pasliktināšanās
Eiropā un pasaulē.
2.2.2.     Paredzētās kontroles
metodes 
Makrofinansiālajai palīdzībai
piemēros pārbaudes, kontroles un revīzijas procedūras, par
kurām atbild Komisija, tostarp Eiropas Birojs krāpšanas apkarošanai (OLAF)
un Eiropas Revīzijas palāta.
2.2.3.     Pārbaužu izmaksas un
ieguvumi un gaidāmais neatbilstību īpatsvars
Pamatizmaksas, kas Komisijai rodas
saistībā ar pārbaudes un kontroles metodēm, kā
arī izmaksas par pirms darbības veikto operatīvo
novērtējumu par finanšu un administratīvo apriti ir
aprakstītas 3.2.1. tabulā. Turklāt rodas izmaksas par
Eiropas Savienības Revīzijas palātas iesaistīšanos un
iespējamo OLAF iesaistīšanos. Operatīvais
novērtējums ne tikai palīdz novērtēt nepareizas
līdzekļu izmantošanas riskus, bet kā netiešu labumu sniedz
arī lietderīgu informāciju par publiskā sektora finanšu
pārvaldības jomā vajadzīgajām reformām.
Attiecībā uz gaidāmo neatbilstību īpatsvaru
jānorāda, ka, balstoties uz pieredzi, kas gūta kopš MFP
instrumenta izveides, neatbilstību risks (aizdevuma neatmaksāšana vai
līdzekļu nepareiza izmantošana) tiek uzskatīts par zemu.
2.3.        Krāpšanas un
pārkāpumu novēršanas pasākumi 
Lai mazinātu krāpnieciskas izmantošanas
riskus, tiks veikti vairāki pasākumi. 
Pirmkārt, ierosinātais juridiskais pamats
makrofinansiālajai palīdzībai Ukrainai ietver noteikumu par
krāpšanas novēršanas pasākumiem. Šie pasākumi tiks
sīkāk izstrādāti saprašanās memorandā un
aizdevuma līgumā, paredzot vairākus noteikumus par
pārbaudēm, krāpšanas novēršanu, revīzijām un
līdzekļu atgūšanu krāpšanas vai korupcijas
gadījumā. Paredzēts ir arī, ka palīdzība būs
saistīta ar vairākiem konkrētiem politiskiem nosacījumiem,
galvenokārt publiskā sektora finanšu pārvaldības jomā,
lai stiprinātu efektivitāti, pārredzamību un atbildību.

Otrkārt, Komisijas dienesti ar
pienācīgi pilnvarotu neatkarīgu ekspertu atbalstu veiks finanšu
aprites un administratīvo procedūru operatīvu
novērtējumu Ukrainas Finanšu ministrijā un Valsts bankā,
lai izpildītu Eiropas Kopienu vispārējam budžetam
piemērojamās Finanšu regulas prasības. Ar šo pārskatu tiks noteikts, vai Ukrainā
pastāv pietiekami efektīvs satvars makrofinansiālās
palīdzības pareizai finanšu pārvaldībai, aptverot
tādas jomas kā vadības struktūra un organizācija,
līdzekļu pārvaldība un kontrole, IT sistēmu
drošība, iekšējās un ārējās revīzijas
spējas, kā arī centrālās bankas neatkarība.
Ņemot vērā šo novērtējumu, ar valsts iestāžu
piekrišanu var ieviest īpašus mehānismus, kurus piemēro
līdzekļu pārvaldībai, ko veic saņēmēji.
Turklāt palīdzība tiks iemaksāta šim nolūkam
izveidotā kontā Ukrainas Valsts bankā.
Visbeidzot, palīdzībai piemēros
pārbaudes, kontroles un revīzijas procedūras, par kurām
atbild Komisija, tostarp OLAF un Eiropas Savienības Revīzijas
palāta.
3.           PRIEKŠLIKUMA/INICIATĪVAS
PAREDZAMĀ FINANSIĀLĀ IETEKME 
3.1.        Attiecīgās
daudzgadu finanšu shēmas izdevumu kategorijas un budžeta izdevumu
pozīcijas 
·      Esošās budžeta izdevumu pozīcijas 
01 03 02: Makrofinansiālā
palīdzība
01 03 06 – Garantiju fonda nodrošinājums
Sarindotas pa
daudzgadu finanšu shēmas izdevumu kategorijām un budžeta
pozīcijām.
 Daudzgadu finanšu shēmas izdevumu kategorija || Budžeta pozīcija || Izdevumu veids || Iemaksas 
 Numurs [Apraksts………………...……….] || Dif./nedif. ([18])   || no EBTA valstīm[19]   || no kandidātvalstīm[20]   || no trešām valstīm || Finanšu regulas 18. panta 1. punkta aa) apakšpunkta nozīmē 
 4. || 01 03 02 Makrofinansiālā palīdzība || Dif. || Nē || Nē || Nē || Nē 
 4. || 01 03 06 Garantiju fonda finansējums || Dif. || Nē || Nē || Nē || Nē 
01 03 06 – Eiropas Savienības
garantija ES aizdevumiem, kas piesaistīti makrofinansiālam atbalstam
trešām valstīm. Garantiju fonds ārējām
darbībām ir jānodrošina saskaņā ar grozīto Fonda
regulu. Saskaņā ar šo regulu aizdevumi tiek noteikti, balstoties uz
neatmaksāto summu gada beigās. Nodrošinājuma summu
aprēķina "n" gada sākumā kā starpību starp
mērķsummu un Fonda neto aktīviem "n-1" gada
beigās. Šo nodrošinājuma summu "n" gadā ieraksta
"n+1" gada budžeta projektā un faktiski iemaksā vienā
darījumā "n+1" gada sākumā no pozīcijas
"Garantiju fonda finansējums" (budžeta pozīcija
01 03 06). Tādējādi 9 % (maksimums
90 miljoni euro) no faktiski izmaksātās summas tiks ņemti
vērā mērķsummā „n-1” gada beigās Fonda
nodrošinājuma aprēķinam.
Budžeta iegrāmatojums ("p.m.")
budžeta pozīcijā, kas atspoguļo budžeta garantiju aizdevumam,
tiks izmantots vienīgi tad, ja garantija faktiski tiks pieprasīta.
Parasti budžeta garantija netiek pieprasīta.
¨¨No jauna veidojamās budžeta pozīcijas: nav.
3.2.        Paredzamā ietekme uz
izdevumiem 
3.2.1.     Kopsavilkums par paredzamo
ietekmi uz izdevumiem 
Miljonos euro (3 zīmes aiz komata)
 || Daudzgadu finanšu shēmas izdevumu kategorija: || 4. ||   ||   || [Izdevumu kategorija: ES kā globālais partneris] 
 || ĢD: <ECFIN> ||   ||   || 2014. gads || 2015. gads || 2016. gads || 2017. gads || KOPĀ || 
 ||  Darbības apropriācijas ||   ||   ||   ||   ||   || 
 || Budžeta pozīcija 01 03 06 – Garantiju fonda finansējums || Saistības || (1a) ||   ||   || 90 ||   || 90 || 
 || Maksājumi || (2 a) ||   ||   || 90 ||   || 90 || 
 || Administratīvās apropriācijas, kas tiek finansētas no konkrētu programmu piešķīrumiem[21] (operatīvais novērtējums un ex-post novērtējums) ||   ||   ||   ||   ||   || 
 || Budžeta pozīcija 01 03 02 || Saistības || (3) || 0,1 || 0,2 ||   ||   || 0,30 || 
 ||   || Maksājumi || (3 a) || 0,1 || 0,1 || 0,10 ||   || 0,30 || 
 || KOPĀ ECFIN ģd apropriācijas || Saistības || =1+1a +3 || 0,1 || 0,2 || 90 ||   || 90,3 || 
 || Maksājumi || =2+2a +3 || 0,1 || 0,1 || 90,1 ||   || 90,3 || 
 ||  KOPĀ darbības apropriācijas || Saistības || (4) || 0,1 || 0,2 || 90 ||   || 90,3 || 
 ||   || Maksājumi || (5) || 0,1 || 0,1 || 90,1 ||   || 90,3 || 
  KOPĀ darbības apropriācijas || Saistības || (4) || 0,1 || 0,2 || 90 ||   || 90,3 || 
 Maksājumi || (5) || 0,1 || 0,1 || 90,1 ||   || 90,3 || 
  KOPĀ administratīvās apropriācijas, kas tiek finansētas no konkrētu programmu piešķīrumiem || (6) ||   ||   ||   ||   ||   || 
 KOPĀ apropriācijas 4. IZDEVUMU KATEGORIJA daudzgadu finanšu shēma || Saistības || =4+ 6 || 0,1 || 0,2 || 90 ||   || 90,3 || 
 Maksājumi || =5+ 6 || 0,1 || 0,1 || 90,1 ||   || 90,3 || 
Ja priekšlikums/iniciatīva ietekmē
vairākas izdevumu kategorijas
Miljonos euro (trīs zīmes aiz komata)
 Daudzgadu finanšu shēmas izdevumu kategorija: || 5. || "Administratīvie izdevumi" 
   ||   ||   ||   ||   ||   || 
   || 2014. gads || 2015. gads || 2016. gads || 2017. gads || KOPĀ 
  Cilvēkresursi || 0,528 || 0,132 || 0,066 ||   || 0,726 
  Pārējie administratīvie izdevumi || 0,028 || 0,012 || 0,004 ||   || 0,044 
 KOPĀ — ECFIN ĢD || apropriācijas || 0,556 || 0,144 || 0,070 ||   || 0,770 
 KOPĀ apropriācijas 5. IZDEVUMU KATEGORIJA  daudzgadu finanšu shēma || (Saistību summa = maksājumu summa) || 0,556 || 0,144 || 0,070 ||   || 0,770 
Miljonos euro (trīs zīmes aiz komata)
   ||   || 2014. gads || 2015. gads || 2016. gads || 2017. gads || KOPĀ 
 KOPĀ apropriācijas 1.-5. IZDEVUMU KATEGORIJA daudzgadu finanšu shēma || Saistības || 0,556 || 0,144 || 0,070 ||   || 0,770 
 Maksājumi || 0,556 || 0,144 || 0,70 ||   || 0,770 
3.2.2.     Paredzamā ietekme uz
darbības apropriācijām 
–     
¨  Priekšlikums/iniciatīva neparedz izmantot darbības
apropriācijas 
–     
X Priekšlikums/iniciatīva paredz darbības
apropriāciju izmantošanu šādā veidā:
Saistību apropriācijas miljonos euro
(trīs zīmes aiz komata)
 Norādīt mērķus un rezultātus   ò ||   ||   ||   ||   ||   ||   ||   ||   
   || 
   ||   ||   ||   ||   ||   ||   ||   ||   ||   ||   ||   ||   
 KONKRĒTAIS MĒRĶIS Nr. 1[22] ||   ||   ||   ||   ||   ||   ||   ||   ||   ||   ||   
   ||   || 2013. gads || 2014. gads || 2015. gads || 2016. gads || 2017. gads ||   ||   
   || Rezultāta veids || Daudzums || Izmaksas || Daudzums || Izmaksas || Daudzums || Izmaksas || Daudzums || Izmaksas || Daudzums || Izmaksas || Kopējais daudzums || Kopējās izmaksas 
 Rezultāts Nr.1 || Operatīvais novērtējums ||   ||   || 1 || 0,1 ||   ||   ||   ||   ||   ||   || 1 || 0,1 
 - Rezultāts Nr. 2 || Ex-post novērtējums ||   ||   ||   ||   || 1 || 0,2 ||   ||   ||   ||   || 1 || 0,2 
 - Rezultāts Nr. 3 || Garantiju fonda finansējums ||   ||   ||   ||   ||   ||   || 1 || 90 ||   ||   || 1 || 90 
 Starpsumma – konkrētais mērķis Nr. 1 ||   ||   || 1 || 0,1 || 1 || 0,2 || 1 || 90 ||   ||   || 3 || 90,3 
 KOPĒJĀS IZMAKSAS ||   ||   || 1 || 0,1 || 1 || 0,2 || 1 || 90 ||   ||   || 3 || 90,3 
3.2.3.     Paredzamā ietekme uz
administratīvajām apropriācijām
3.2.3.1.  Kopsavilkums 
–     
¨  Priekšlikums/iniciatīva neparedz izmantot
administratīvās apropriācijas 
–     
X Priekšlikums/iniciatīva paredz izmantot
administratīvās apropriācijas šādā veidā:
Miljonos euro
(trīs zīmes aiz komata)
   || [23]   || 2014. gads || 2015. gads || 2016. gads || 2017. gads || Norādīt tik gadu, cik nepieciešams ietekmes ilguma atspoguļošanai (skatīt 1.6. punktu) || KOPĀ 
 5. IZDEVUMU KATEGORIJA daudzgadu finanšu shēma ||   ||   ||   ||   ||   ||   ||   ||   ||   
 Cilvēkresursi ||   || 0,528 || 0,132 || 0,066 ||   ||   ||   ||   || 0,726 
 Pārējie administratīvie izdevumi ||   || 0,028 || 0,012 || 0,004 ||   ||   ||   ||   || 0,044 
 Starpsumma — 5. IZDEVUMU KATEGORIJA daudzgadu finanšu shēma ||   || 0,556 || 0,144 || 0,070 ||   ||   ||   ||   || 0,770 
 Ārpus daudzgadu finanšu shēmas 5. IZDEVUMU KATEGORIJAS[24]   ||   ||   ||   ||   ||   ||   ||   ||   ||   
 Cilvēkresursi ||   ||   ||   ||   ||   ||   ||   ||   ||   
 Pārējie administratīvie izdevumi ||   ||   ||   ||   ||   ||   ||   ||   ||   
 Starpsumma – ārpus daudzgadu finanšu shēmas 5. IZDEVUMU KATEGORIJAS ||   ||   ||   ||   ||   ||   ||   ||   ||   
 KOPĀ ||   || 0,556 || 0,144 || 0,070 ||   ||   ||   ||   || 0,770 
Vajadzīgās administratīvās
apropriācijas tiks nodrošinātas no ĢD apropriācijām,
kas jau ir piešķirtas darbības pārvaldībai un/vai ir
pārdalītas attiecīgajā ģenerāldirektorātā,
vajadzības gadījumā izmantojot arī vadošajam ĢD gada
budžeta sadales procedūrā piešķirtus papildu resursus un
ņemot vērā budžeta ierobežojumus.
3.2.3.2.   Paredzamās cilvēkresursu
vajadzības
–     
¨  Priekšlikums/iniciatīva neparedz cilvēkresursu izmantošanu 
–     
X Priekšlikums/iniciatīva paredz
cilvēkresursu izmantošanu šādā veidā:
Aprēķins izsakāms ar
pilnslodzes ekvivalentu
   ||   || 2014. gads || 2015. gads || 2016. gads || 2017. gads || Norādīt tik gadu, cik nepieciešams ietekmes ilguma atspoguļošanai (skatīt 1.6. punktu) 
  Štatu saraksta amata vietas (ierēdņi un pagaidu darbinieki) || 
 01 01 01 01 (Galvenā mītne un Komisijas pārstāvniecības) ||   || 4 || 1 || 0,5 ||   ||   ||   ||   
 XX 01 01 02 (Delegācijas) ||   ||   ||   ||   ||   ||   ||   ||   
 XX 01 05 01 (Netiešā pētniecība) ||   ||   ||   ||   ||   ||   ||   ||   
 10 01 05 01 (Tiešā pētniecība) ||   ||   ||   ||   ||   ||   ||   ||   
  Ārštata darbinieki (izsakot ar pilnslodzes ekvivalentu – FTE)[25]   
 XX 01 02 01 (CA, INT, SNE, ko finansē no vispārīgajām apropriācijām) ||   ||   ||   ||   ||   ||   ||   ||   
 XX 01 02 02 (CA, INT, JED, LA un SNE delegācijās) ||   ||   ||   ||   ||   ||   ||   ||   
 XX 01 04 yy[26]   || - galvenajā mītnē ||   ||   ||   ||   ||   ||   ||   ||   
 - delegācijās ||   ||   ||   ||   ||   ||   ||   ||   
 XX 01 05 02 (CA, SNE, INT — netiešā pētniecība)   ||   ||   ||   ||   ||   ||   ||   ||   
 10 01 05 02 (CA, SNE, INT — tiešā pētniecība) ||   ||   ||   ||   ||   ||   ||   ||   
 Citas budžeta pozīcijas (precizēt) ||   ||   ||   ||   ||   ||   ||   ||   
 KOPĀ ||   || 4 || 1 || 0,5 ||   ||   ||   ||   
XX ir attiecīgā politikas joma vai
budžeta sadaļa.
Vajadzīgie
cilvēkresursi tiks nodrošināti, izmantojot attiecīgā
ĢD darbiniekus, kuri jau ir iesaistīti konkrētās
darbības pārvaldībā un/vai ir pārgrupēti
attiecīgajā ģenerāldirektorātā, vajadzības
gadījumā izmantojot arī vadošajam ĢD gada budžeta sadales
procedūrā piešķirtus papildu resursus un ņemot
vērā budžeta ierobežojumus.
Veicamo uzdevumu apraksts:
 Ierēdņi un pagaidu darbinieki || D direkcijas direktors: uzraudzīt un pārvaldīt darbību, sazināties ar Padomi un Parlamentu par šā lēmuma pieņemšanu un saprašanās memoranda (SM) apstiprināšanu, risināt sarunas ar Ukrainas iestādēm par saprašanās memorandu, pārskatīt ziņojumus, vadīt pārbaudes komandējumus un novērtēt nosacījumu izpildē gūtos panākumus. Nodaļas vadītājs/Nodaļas vadītāja vietnieks D direkcijā: palīdzēt direktoram darbības pārvaldībā, sazināties ar Padomi un Parlamentu par šā lēmuma pieņemšanu un saprašanās memoranda apstiprināšanu, risināt sarunas ar Ukrainas iestādēm par saprašanās memorandu un aizdevuma līgumu (kopā ar L direkciju), pārskatīt ziņojumus un nosacījumu izpildē gūtos panākumus. Ekonomisti, MFP sektors (D direkcija): sagatavot lēmumu un SM, sazināties ar iestādēm un starptautiskām finanšu iestādēm, doties pārbaudes komandējumos, sagatavot Komisijas dienestu ziņojumus un Komisijas procedūras saistībā ar palīdzības pārvaldību, sazināties ar neatkarīgiem ekspertiem par operatīvo novērtējumu un ex-post novērtējumu. L direktorāts (L4, L5 un L6 nodaļa direktora uzraudzībā): sagatavot aizdevuma līgumu, risināt sarunas ar Ukrainas iestādēm un gādāt par to, lai līgumu apstiprinātu atbildīgie Komisijas dienesti un abas puses to parakstītu. Pārraudzīt procesus pēc aizdevuma līguma stāšanās spēkā. Sagatavot Komisijas Lēmumus par aizņēmuma darījumiem, pārraudzīt līdzekļu pieprasījumu iesniegšanu, izvēlēties bankas, sagatavot un izpildīt finansēšanas darījumus un izmaksā līdzekļus Ukrainai. Veikt administratīvus uzdevumus saistībā ar aizdevuma atmaksas pārraudzību. Sagatavot attiecīgos ziņojumus par iepriekš minētajām darbībām. 
 Ārštata darbinieki || Nepiemēro 
3.2.4.     Saderība ar
kārtējo daudzgadu finanšu shēmu 
–     
X Priekšlikums/iniciatīva atbilst
kārtējai daudzgadu finanšu shēmai.
3.2.5.     Trešo personu iemaksas 
–     
X Priekšlikums/iniciatīva neparedz trešo
personu līdzfinansējumu.
3.3.        Paredzamā ietekme uz
ieņēmumiem 
X       Priekšlikums/iniciatīva finansiāli
neietekmē ieņēmumus.
[1]               OV L 209, 6.8.2002., 22.-23. lpp.
[2]               OV L 189, 22.7.2010., 28. lpp.
[3]               OV C […], […], […]. lpp.
[4]               OV L 209, 6.8.2002., 22.-23. lpp.
[5]               OV L 189, 22.7.2010., 28. lpp.
[6]               OV L 209, 6.8.2002., 22.-23. lpp.
[7]               OV L 189, 22.7.2010., 28. lpp.
[8]              Eiropas Parlamenta un Padomes Regula
(ES) Nr. 182/2011 (2011. gada 16. februāris), ar ko
nosaka normas un vispārīgus principus par dalībvalstu kontroles
mehānismiem, kuri attiecas uz Komisijas īstenošanas pilnvaru
izmantošanu (OV L 55, 28.2.2011., 13. lpp.).
[9]              Padomes Lēmums 2010/427/ES (2010. gada
26. jūlijs), ar ko nosaka Eiropas Ārējās darbības
dienesta organizatorisko struktūru un darbību (OV L 201,
3.8.2010., 30. lpp.).
[10]             Padomes Regula (EK, Euratom) Nr. 480/2009
(2009. gada 25. maijs), ar ko izveido Garantiju fondu
ārējai darbībai (OV L 145, 10.6.2009., 10. lpp.).
[11]             Eiropas Parlamenta un Padomes Regula (ES, Euratom)
Nr. 966/2012 (2012. gada 25. oktobris) par finanšu noteikumiem, ko
piemēro Savienības vispārējam budžetam, un par Padomes
Regulas (EK, Euratom) Nr. 1605/2002 atcelšanu (OV L 298,
26.10.2012., 1. lpp.).
[12]             Komisijas Deleģētā regula (ES)
Nr. 1268/2012 (2012. gada 29. oktobris) par Eiropas Parlamenta
un Padomes Regulas (ES, Euratom) Nr. 966/2012 par finanšu
noteikumiem, ko piemēro Savienības vispārējam budžetam,
piemērošanas noteikumiem (OV L 362, 31.12.2012.,
1. lpp.).
[13]             Padomes Regula (EK, Euratom) Nr. 2988/95
(1995. gada 18. decembris) par Eiropas Kopienu finanšu interešu
aizsardzību (OV L 312, 23.12.1995., 1. lpp.).
[14]             Padomes Regula (EK, Euratom) Nr. 2185/96
(1996. gada 11. novembris) par pārbaudēm un apskatēm
uz vietas, ko Komisija veic, lai aizsargātu Eiropas Kopienu finanšu
intereses pret krāpšanu un citām nelikumībām (OV L 292,
15.11.1996., 2. lpp.).
[15]             Eiropas Parlamenta un Padomes Regula (ES, Euratom)
Nr. 883/2013 (2013. gada 11. septembris) par izmeklēšanu, ko
veic Eiropas Birojs krāpšanas apkarošanai (OLAF), un ar ko atceļ
Eiropas Parlamenta un Padomes Regulu (EK) Nr. 1073/1999 un Padomes Regulu
(Euratom) Nr. 1074/1999 (OV L 248, 18.9.2013, 1. lpp).
[16]             ABM: budžeta vadība pa darbības
jomām – ABB: budžeta līdzekļu sadale pa darbības
jomām.
[17]             Skaidrojumus par pārvaldības veidiem un
atsauces uz Finanšu regulu skatīt BudgWeb tīmekļa
vietnē: http://www.cc.cec/budg/man/budgmanag/budgmanag_en.html
[18]             Dif. – diferencētās apropriācijas,
nedif. – nediferencētās apropriācijas.
[19]             EBTA – Eiropas Brīvās tirdzniecības
asociācija. 
[20]             Kandidātvalstis un attiecīgā
gadījumā potenciālās kandidātvalstis no
Rietumbalkāniem.
[21]             Tehniskais un/vai administratīvais atbalsts un ES
programmu un/vai darbību īstenošanas atbalsta izdevumi
(kādreizējās "BA" pozīcijas), netiešā
pētniecība, tiešā pētniecība.
[22]             Kā aprakstīts 1.4.2. punktā
"Konkrētie mērķi…" 
[23]             N gads ir gads, kurā
priekšlikumu/iniciatīvu sāk īstenot.
[24]             Tehniskais un/vai administratīvais atbalsts un ES
programmu un/vai darbību īstenošanas atbalsta izdevumi
(kādreizējās "BA" pozīcijas), netiešā
pētniecība, tiešā pētniecība.
[25]             CA — līgumdarbinieki, LA —
vietējie darbinieki, SNE — valstu norīkotie eksperti, INT
— pagaidu darbinieki ("Intérimaire"), JED — jaunākie
eksperti delegācijās ("Jeune Expert en Délégation"). 
[26]             Ārštata darbiniekiem paredzēto
maksimālo summu finansē no darbības apropriācijām
(kādreizējām "BA" pozīcijām).